28.2.2023
MT
Il-Ġurnal Uffiċjali tal-Unjoni Ewropea
C 75/161
1.16.
Il-KESE jesprimi tħassib għaliex, b’mod ġenerali, regolamenti nazzjonali jippermettu l-użu ta’ skart kontaminat taħt it-toroq (kontaminat b’qatran qadim, PCB, PCP, asbestos, suf minerali qadim sa ċertu perċentwali), jew li jitqiegħed f’landfills speċjali.
L-iskart tal-bini jew tad-demolizzjoni jikkostitwixxi aktar minn terz tal-iskart kollu ġġenerat fl-UE (2).
Hemm oqsma fejn jeżisti tħassib kunfliġġenti differenti, pereżempju, f’każ li s-sottoswol tal-bini tat-toroq u infrastrutturi oħra ma jintużax bħala repożitorju kbir għall-iskart tal-kostruzzjoni.
1.17.
Il-KESE jesprimi t-tħassib tiegħu dwar il-fatt li l-preparazzjoni għall-użu mill-ġdid, il-manifattura mill-ġdid u r-riċiklaġġ teħtieġ disinn, li jiffaċilita s-separazzjoni ta’ komponenti u materjali fil-fażi tar-riċiklaġġ u jevita materjali mħallta jew kumplessi, u li dan kollu se jesponi ħafna lill-ħaddiema għal dawn is-sustanzi.
L-EU-OSHA tħeġġeġ lill-kumpaniji li pproponew soluzzjonijiet innovattivi għal tali problemi, pereżempju, “Neħħi solventi perikolużi mill-analiżi tal-materjal reklamat fis-settur tal-bini u t-tiswija tat-toroq”.
Huwa għalhekk li l-KESE jikkunsidra li dawn l-aspetti essenzjali għas-sigurtà u s-saħħa fuq ix-xogħol iridu jittieħdu inkunsiderazzjoni fir-Regolament il-ġdid.
Il-KESE jemmen li dan għandu jiżgura mhux biss l-impjiegi u l-progress ekonomiku, iżda wkoll it-titjib soċjoekonomiku u ambjentali abbażi tal-prinċipji tar-Responsabbiltà Soċjali Korporattiva (CSR) u r-regolamentazzjoni rilevanti.
1.18.
Il-KESE jqis li l-proposta jeħtieġ li tiġi riveduta b’mod sinifikanti biex tilħaq l-għanijiet ewlenin tagħha.
2.
Kummenti ġenerali 2.1.
Ir-rapport tal-Kummissjoni għall-2016 dwar l-implimentazzjoni tar-Regolament dwar il-Prodotti għall-Bini identifika ċerti nuqqasijiet fl-implimentazzjoni tiegħu.
L-evalwazzjoni tar-Regolament dwar il-Prodotti għall-Bini, l-opinjonijiet tal-pjattaforma REFIT u r-rispons mill-Istati Membri u mill-partijiet ikkonċernati indikaw b’mod ċar in-nuqqasijiet tal-qafas, li jfixklu l-funzjonament tas-suq uniku għall-prodotti għall-bini u, għalhekk, ma jintlaħqux l-objettivi tar-Regolament.
2.2.
Il-Komunikazzjoni dwar il-Patt Ekoloġiku Ewropew (3), il-Pjan ta’ Azzjoni dwar l-Ekonomija Ċirkolari u l-Komunikazzjoni dwar il-Mewġa ta’ Rinnovazzjoni (4) enfasizzaw ir-rwol tar-Regolament dwar il-Prodotti għall-Bini bħala parti mill-isforzi għal bini u rinnovazzjonijiet effiċjenti fl-użu tal-enerġija u fir-riżorsi, u għall-indirizzar tas-sostenibbiltà tal-prodotti għall-bini u t-tranżizzjoni lejn ekonomija ċirkolari.
Il-proposta għal Direttiva riveduta dwar ir-Rendiment tal-bini fl-użu tal-enerġija (5) enfasizzat l-importanza tal-emissjonijiet ta’ gassijiet serra tul iċ-ċiklu tal-ħajja tal-bini u tal-materjali tal-bini biex jiġi kkalkolat il-potenzjal ta’ tisħin globali mill-bini ġdid mill-2030 'l quddiem.
2.3.
L-Istrateġija tal-UE għall-Foresti u l-Komunikazzjoni dwar iċ-ċiklu tal-karbonju (6) sostenibbli ħabbru, fil-kuntest tar-reviżjoni tar-Regolament dwar il-Prodotti għall-Bini, l-iżvilupp ta’ metodoloġija u ta' standard robust u trasparenti biex jiġu kkwantifikati l-benefiċċji klimatiċi tal-prodotti għall-bini u tal-qbid u l-użu tal-karbonju.
2.4.
Barra minn hekk, kemm il-Parlament Ewropew kif ukoll il-Kunsill talbu azzjoni li tippromovi ċ-ċirkolarità tal-prodotti għall-bini, tindirizza l-ostakli fis-suq uniku għall-prodotti għall-bini u tikkontribwixxi għall-objettivi tal-Patt Ekoloġiku Ewropew u tal-pjan ta’ azzjoni dwar l-Ekonomija Ċirkolari.
2.5.
Iż-żewġ objettivi ġenerali tar-rieżami tar-Regolament dwar il-Prodotti għall-Bini huma li (1) jintlaħaq suq uniku għall-prodotti għall-bini li jiffunzjona tajjeb u li (2) jikkontribwixxi għall-għanijiet tat-tranżizzjoni doppja ekoloġika u diġitali, b’mod partikolari s-suq modern u effiċjenti fl-użu tar-riżorsi u l-kompetizzjoni.
2.6.
Ir-Regolament dwar il-Prodotti għall-Bini jillimita b’mod sinifikanti l-possibbiltajiet tas-settur li jiddikjara, b’mod konsistenti u armonizzat, il-prestazzjoni tal-prodotti tiegħu u li jiddistingwi l-prodotti fir-rigward tal-prestazzjoni klimatika, ambjentali u ta’ sostenibbiltà.
Dan jillimita wkoll b’mod sinifikanti l-possibbiltajiet għall-Istati Membri li jistabbilixxu rekwiżiti nazzjonali għall-bini jew li jinkludu kriterji fl-akkwist pubbliku dwar l-objettivi ta’ sostenibbiltà mingħajr ma jipperikolaw il-funzjonament tas-suq uniku.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_mt COM(2019) 640 final.
COM(2020) 662 final.
COM(2021) 802 final.
COM(2021) 800 final.